Шаһиев Эдуард Мөстәҡим улы

Шаһиев Эдуард Мөстәҡим улы (; 17 март 1944 йыл) — рәссам, график, иллюстратор. БАССР‑ҙың атҡаҙанған рәссамы (1983). РСФСР‑ҙың Рәссамдар со­юзы ағзаһы. Халыҡ-ара Сәнғәттәр Академияһы академигы.

 Биографияһы 
Эдуард Мөстәҡим улы Шаһиев  1944 йылдың 17 мартында Омск ҡалаһында донъяға килгән.

1945 йылдан алып Өфөлә, 1967 йылдан башлап Мәскәүҙә йәшәй.

1965 йылда И.Д.Шадрин исемендәге Свердловск художество училищеһына уҡырға ингән һәм интерьер буйынса рәссам һөнәре алған.

1971 йылда Мәскәүҙәге  Строганов Юғары художество‑сәнәғәт училищеһының  дизайн факультетын тамамлаған. 

1973 йылдан РСФСР Рәссамдар Союзы ағзаһы.

2000 йылдан алып “Рәссам” татар‑башҡорт рәссамдары союзы рәйесе.

 Ижады 
Әҫәрҙәренең төп идеяһы – Йыһан киңлегендә кеше.  Эдуард Мөстәҡим улы Шаһиев уны образдар символикаһы аша сағылдырырға ынтыла:икеһе лә 1991 яҙылған “Оло донъя һөйөклөһө” (1990), “Тын ғына ихлас әңгәмә бара...”, “Аҡ йәймәләрҙә ҡара аҡҡош”, 2000 йылда яҙылған “Ҡырағай көндәш”  - шундайҙарҙан. 

1991 йылда ижад ителгән «“Өс туған” башҡорт бейеүе» эшендә  ата‑бабалар ере менән бәйләнеш һынландырыла. 

1970 – 1990 йылдарҙа Мәскәүҙәге “Балалар әҙәбиәте” нәшриәте менән хеҙмәттәшлек итә. 

90‑сы йылдарҙа Ливанда һәм Берләшкән Ғәрәп Әмирлектәрендә була, унда күргәҙмәләр ойоштора, урыҫ һәм совет сәнғәте буйынса лекциялар уҡый. 

1970 йылдан алып күргәҙмәләрҙә ҡатнаша. Шәхси күргәҙмәләре Мәскәү (1990, 2004, 2009, 2010) һәм Өфө (2017) ҡалаларында үтә. 

Эштәре Дәүләт тарихы музейы, Көнсығыш дәүләт му­зейы (икеһе лә – Мәскәү), БДХМ коллекцияларында, Рәсәйҙә һәм сит илдәрҙә шәхси тупланмаларында һаҡлана Шаһиев Эдуард Мөстәҡим улы Шагеев Эдуард Мустакимович

 Иҫкәрмәләр 

 Сығанаҡтар 
 Шагеев Эдуард Мустакимович

 Һылтанмалар 


Категория:Башҡортостандың атҡаҙанған рәссамдары
Категория:Сәнғәт
Категория:Башҡортостан рәссамдары